open-index/open-wikipedia-markdown huggingface dataset:
Etelänsaarni

**Etelänsaarni** eli **kapealehtisaarni** (*Fraxinus angustifolia*) on Etelä- ja Keski-Euroopassa kasvava puu.

Sen lehdet ovat 20–30&nbsp;cm pitkät ja muodostuvat 7–11 lehdykästä. Puu kukkii keväällä ennen lehtien puhkeamista, hedekukat ovat punaruskeita, emikukat vaaleanvihreitä.

## Lähteet
* ''Fraxinus angustifolia''. The IUCN Red List of Threatened Species 2018.  (uhanalaisluokitus)

### Viitteet
Albaret-le-Comtal

**Albaret-le-Comtal** on Ranskan kunta Occitanien alueella Lozèren departementissa. Se sijaitsee Cantalin departementin rajalla Menden luoteispuolella. Kunnassa on arviolta 180 asukasta (vuonna 2014) ja sen pinta-ala on 29,56 neliökilometriä.

## Lähteet

## Aiheesta muualla
Joonas Siikala

**Joonas Siikala** (s. 13. lokakuuta 1983 Lohja) on suomalainen jalkapalloilija. Hän on pelipaikaltaan hyökkääjä.

Veikkausliigan lisäksi Siikala on pelannut myös Yhdysvaltojen yliopistosarjaa Northwoodin yliopistossa 2006–2008.

## Lähteet
Zombie Apocalypse

**Zombie Apocalypse** on ladattava räiskintäpeli. Sen kehitti Nihilistic Software ja julkaisi Konami. Se julkaistiin Pohjois-Amerikassa Xbox 360:lle 23. syyskuuta 2009 ja PlayStation Networkiin 24. syyskuuta 2009.

Vuonna 2011 pelille julkaistiin jatko-osa Zombie Apocalypse: Never Die Alone.

## Läpipeluu
Zombie Apocalypse on räiskintäpeli, jossa pelaaja ohjaa yhtä neljästä hahmosta 55 tason läpi seitsemällä eri alueella. Pelaajan täytyy pelastaa eloonjääneitä ja tappaa zombeja käyttäen erilaisia aseita ja liikkuen erilaisessa ympäristössä. Joka viidennestä taposta saa palkinnoksi kaksinkertaisen pistekertoimen, joka palauttaa yhden jäsenen kuolleesta. Pelin tiloja pystyy tutkimaan yksin- ja moninpeliin.

Pelissä on 12 trophya/saavutusta saatavilla. Pelaamalla läpi pelin avaa uusia tiloja.
Vilshofen an der Donau

**Vilshofen an der Donau** on kaupunki Passaun piirikunnassa Ala-Baijerissa Saksassa. Sen asukasluku oli vuoden 2021 lopussa 17&nbsp;240. Kaupungin pinta-ala on 86,29 neliökilometriä, ja sen pormestarina toimii Florian Gams. Vuonna 2022 kaupunkilaisista 63&nbsp;% oli roomalaiskatolisia ja 7&nbsp;% protestantteja.

## Lähteet

## Aiheesta muualla

*Vilshofen an der Donaun verkkosivut
Bad Griesbach im Rottal

**Bad Griesbach im Rottal** on kaupunki Passaun piirikunnassa Ala-Baijerissa Saksassa. Kaupungilla on pinta-alaa 70,18 neliökilometriä ja sen asukasluku oli vuoden 2020 lopussa 8&nbsp;994.

Nimellä "Burg Griesbach" kaupunki on mainittu ensi kerran vuonna 1076. Kurpfalzin ruhtinaskunnan joukot tuhosivat paikkakunnan vuonna 1504. Bad Griesbachista tuli kaupunki 1953. Tettenweis pakkoliitettiin siihen 1978, mutta se irtautui itsenäiseksi kunnaksi 1990.

## Lähteet

## Aiheesta muualla

*Kaupungin verkkosivusto
Sortavalan Ponnistus

**Sortavalan Ponnistus** oli vuonna 1904 Sortavalassa Työväenyhdistyksen aloitteesta perustettu urheilun yleisseura. Seuran perustava kokous pidettiin 6. marraskuuta 1904. Seura kuului aluksi SVUL:n Viipurin ja vuodesta 1910 uuteen Itä-Karjalan piiriin. Työväenyhdistyksen alaisuudesta seura erosi vuonna 1911. Työväen Urheiluliiton jäseneksi seura tuli 11. joulukuuta 1919. Seura on rekisteröity 8. tammikuuta 1921.

Erikoisen vahvaan asemaan seurassa nousi paini. Antti Hyvönen saavutti maailmanmestaruuden vuonna 1911 ja voitti samana vuonna vielä Venäjän mestaruudenkin. 

Jatkosodan aikana Ponnistus, Sortavalan Viritys ja varuskunta muodostivat yhdessä kaupungin urheilutoimikunnan. Seura kokoontui viimeisen kerran Kuopiossa 6. tammikuuta 1945, jolloin sen toiminta päätettiin lopettaa. Seura mainitaan kuitenkin vielä TUL:n toimintakertomuksessa 1946. Kyseisen vuoden päättyessä siinä on ollut 77 jäsentä, kuten vuotta aiemminkin.

## Lähteet

## Aiheesta muualla
* Toivo Ahjopalo: Me urheilimme Laatokan-Karjalassa ja Sortavalassa, 1966
Hauzenberg

**Hauzenberg** on kaupunki Passaun piirikunnassa Ala-Baijerissa Saksassa. Se sijaitsee 15 kilometriä Passausta koilliseen. Hauzenbergin pinta-ala on 82,82 neliökilometriä ja sen asukasluku oli vuoden 2020 lopussa 11&nbsp;747. Kaupungin pormestarina toimii Gudrun Donaubauer.

Hauzenbergin asukasluku on kehittynyt seuraavasti:
* 1900: 4&nbsp;933 asukasta
* 1925: 6&nbsp;482 asukasta
* 1939: 7&nbsp;477 asukasta
* 1950: 9&nbsp;876 asukasta
* 1961: 10&nbsp;244 asukasta
* 1970: 11&nbsp;319 asukasta
* 1987: 11&nbsp;857 asukasta
* 2000: 12&nbsp;432 asukasta
* 2010: 12&nbsp;060 asukasta
* 2015: 11&nbsp;523 asukasta

## Lähteet

## Aiheesta muualla

*Kaupungin verkkosivut
Pocking

**Pocking** on kaupunki Passaun piirikunnassa Ala-Baijerissa Saksassa. Se sijaitsee 20 kilometriä Passausta lounaaseen. Pickingin pinta-ala on 68,88 neliökilometriä ja sen asukasluku oli vuoden 2020 lopussa 16&nbsp;186. Kaupungin pormestarina toimii Franz Krah.

Pocking on mainittu ensimmäisissä dokumenteissa vuonna 820. Vuonna 1824 siitä tuli itsenäinen kunta ja vuodesta 1974 on se ollut kaupunki. Toisen maailmansodan jälkeen Pockingissa sijaitsi väliaikaisleiri hätäsiirtolaisille.

## Lähteet

## Aiheesta muualla

*Kaupungin verkkosivusto
Piin elämä (elokuva)

**Piin elämä** () on vuonna 2012 ensi-iltansa saanut yhdysvaltalainen 3D-elokuva, jonka on ohjannut Ang Lee. Elokuva perustuu kanadalaisen Yann Martelin samannimiseen romaaniin vuodelta 2001. Elokuvan on käsikirjoittanut David Magee ja sen pääosissa ovat Suraj Sharma, Irrfan Khan, Tabu, Rafe Spall, Adil Hussain ja Gérard Depardieu. *Piin elämä* kertoo intialaispojan ja bengalintiikerin uskomattoman selviytymistarinan meren armoilla.

Elokuva oli arvostelu- ja lippukassamenestys tuottaen maailmanlaajuisesti yli 608 miljoonaa dollaria. *Piin elämä* sai 11 Oscar-ehdokkuutta ja lopulta elokuva palkittiin parhaan ohjauksen, musiikin, kuvauksen ja erikoistehosteiden Oscarilla. 

Elokuvan ensi-ilta oli Yhdysvalloissa 21. marraskuuta 2012 ja Suomessa 21. joulukuuta 2012. 

## Näyttelijät

Suomenkielisen version muut roolit: Katja Aakkula, Mirjami Heikkinen, Erik Carlson, Aksu Palmén, Petri Hanttu ja Ella Pyhältö.

## Tuotanto
Ang Lee valitsi lokakuussa 2010 yli 3&nbsp;000 hakijan joukosta *Piin elämän* päärooliin 17-vuotiaan opiskelijan Suraj Sharman. Elokuvaa kuvattiin muun muassa Puducherryssä, Keralassa ja Taichungissä.

## Arviot
**[[Iltalehti]]*: 
**[[V2.fi]]*: 
**[[Film-O-Holic.com]]*: 
**[[Filmgoer]]*: 
**[[Episodi (lehti)|Episodi]]*: 
**[[Yle]]*: 
**[[Helsingin Sanomat]]*: 
**[[Mtv3]]*: 
**[[Turun Sanomat]]*: 

## Palkinnot

## Lähteet

## Aiheesta muualla

* Viralliset sivut  
* 
* ''Piin elämä'' Box Office Majossa 
* ''Piin elämä'' Rotten Tomatoesissa 
* ''Piin elämä'' Metacriticissä
Unorthodox Jukebox

**Unorthodox Jukebox** on yhdysvaltalaisen Bruno Marsin 11. joulukuuta 2012 julkaistu toinen studioalbumi. Albumin ensimmäisenä singlenä julkaistiin 1. lokakuuta 2012 kappale ”Locked Out of Heaven”.

Albumi debytoi Suomen virallisen listan sijalla 45, ja nousi ylimmillään sijalle 28. Se pysyi listalla yhteensä 18 viikkoa.

## Kappaleet
Albumin kappalelista julkaistiin 28. syyskuuta 2012.

## Arvostelut
* Allmusic: 
* Billboard: 
* Entertainment Weekly: A–
* Rolling Stone: 

## Lähteet
Every Time I Die

**Every Time I Die** oli Buffalosta New Yorkista kotoisin oleva yhdysvaltalainen hardcore punk -yhtye, joka perustettiin vuonna 1998. Yhtye ilmoitti tammikuussa 2022 lopettavansa toimintansa.

## Jäsenet
;Nykyiset
* Keith Buckley &ndash; laulu (1998&ndash;)
* Jordan Buckley &ndash; kitara (1998&ndash;)
* Andy Williams &ndash; kitara (1998&ndash;)
* Stephen Micciche &ndash; basso (2001&ndash;2005, 2011&ndash;)
* Ryan Leger &ndash; drums, lyömäsoittimet (2009&ndash;)

;Edelliset
* Mike "Ratboy" Novak &ndash; rummut, lyömäsoittimet (1998&ndash;2009)
* John McCarthy &ndash; basso (1998&ndash;1999)
* Aaron Ratajczak &ndash; basso (1999&ndash;2001)
* Chris Byrnes &ndash; basso (2006)
* Kevin Falk &ndash; basso (2005–2006)
* Josh Newton &ndash; basso (2007&ndash;2011)

## Diskografia
### Studioalbumit
*2001: *[[Last Night in Town]]* 
*2003: *[[Hot Damn!]]*
*2005: *[[Gutter Phenomenon]]* 
*2007: *[[The Big Dirty (albumi)|The Big Dirty]]* 
*2009: *[[New Junk Aesthetic]]*  
*2012: *[[Ex Lives]]* 
*2014: *[[From Parts Unknown]]*
*2016: *[[Low Teens]]*
*2021: *[[Radical (Every Time I Dien albumi)|Radical]]*

### EP:t
*1999: Demo Tape
*2000: *[[Burial Plot Bidding War]]* 
*2015: Salem

## Lähteet

## Aiheesta muualla
* Yhtyeen verkkosivusto 
* Tuotanto ruodinnassa: Every Time I Die KaaosZine.
Passaun piirikunta

**Passaun piirikunta** () on Passaun kaupungin ympärillä oleva piirikunta Ala-Baijerin itäosassa Baijerin osavaltiossa Saksassa. Piirikunnan pinta-ala on 1&nbsp;530,29 neliökilometriä ja se on pinta-alaltaan Baijerin kolmanneksi suurin piirikunta. Vuoden 2020 lopulla piirikunnassa asui 193&nbsp;454 asukasta.

Passaun piirikunnan muodostamisesta päätettiin 27. joulukuuta 1971. Piirikunta muodostettiin yhdistämällä Wegscheidin, Vilshofenin, Griesbachin piirikunnat sekä osia Pfarrkirchenin ja Eggenfeldenin piirikunnista. Uusi piirikunta aloitti toimintansa 1. heinäkuuta 1972.

## Kuntajako
; Kaupungit
#Bad Griesbach im Rottal
#Hauzenberg
#Pocking
#Vilshofen

**Markt** (vain Baijerissa; kuntia, joilla on ollut ennen erityinen kaupankäyntioikeus)

#Aidenbach
#Eging am See
#Fürstenzell
#Hofkirchen
#Hutthurm
#Obernzell
#Ortenburg
#Rotthalmünster
#Tittling
#Untergriesbach
#Wegscheid
#Windorf

;Kunnat

#Aicha vorm Wald
#Aldersbach
#Bad Füssing
#Beutelsbach
#Breitenberg
#Büchlberg
#Fürstenstein
#Haarbach
#Kirchham
#Kößlarn
#Malching
#Neuburg am Inn
#Neuhaus am Inn
#Neukirchen vorm Wald
#Ruderting
#Ruhstorf an der Rott
#Salzweg
#Sonnen
#Tettenweis
#Thyrnau
#Tiefenbach
#Witzmannsberg

## Lähteet

## Aiheesta muualla

*Piirikunnan kotisivut
Jääpallon SM-sarja 1942

**Vuonna 1942 jääpallon Suomen mestaruudesta** ei pelattu jatkosodan takia. Palloliitto päätti kilpailujen perumisesta kokouksessaan 30.joulukuuta 1941, ja tiedotti että kilpailujen järjestäminen jää piirien ja seurojen oman toiminnan varaan. Maaottelu Ruotsia vastaan jäi ainoaksi liiton järjestämäksi tapahtumaksi.

Asemasotavaihe mahdollisti pienimuotoisten kilpailujen järjestämisen ja SM-Sarjan sijaan järjestettiin paikallisia sotasarjoja. Helsingin lisäksi Vaasassa ja Varkaudessa pelattiin sotasarjoja. Helsingin sotasarjassa sodan suomalaisia yhdistävään henkeen kuului, että Palloliiton ja Työväen Urheiluliiton joukkueet pelasivat samassa sarjassa. Palloliiton seuroista sarjassa olivat HIFK, HJK, HPS ja KIF, TUL:n seuroista mukana olivat Työväen Maila-Pojat ja Kullervo. Evakkoseurana Helsinkiin muuttanut Viipurin Sudet ei ollut mukana sarjassa; viipurilaiset odottivat muuttoa takaisinvallattuun kotikaupunkiinsa. Viipurilaisia pelaajia nähtiin kuitenkin helsinkiläisissä joukkueissa. Sarjan voittajaksi selviytyi HIFK, toinen oli HJK ja kolmas TMP.

## Lähteet
SebastiAn

**Sebastian** (tyyliteltynä **SebastiAn**) (oikealta nimeltään **Sébastian Akchoté-Bozovic**, s. 3. helmikuuta 1981 Boulogne-Billancourt, Île-de-France, Ranska) on ranskalainen DJ ja tuottaja.

Hän on tehnyt musiikkia muun muassa Kavinskylle ja Uffielle. Hän aloitti musiikkiuransa 15-vuotiaana. SebastiAn on tehnyt myös remix-versioita muun muassa artistien ja yhtyeiden kuten Daft Punkin, Beastie Boysin, Bloc Partyn, Frank Oceanin sekä Neron musiikeista. Hänen kappaleensa ”Momy” kuullaan pelissä *[[Midnight Club: Los Angeles]]*.

## Elämä
Akchotélla on serbialais-ranskalaiset sukujuuret. Hän syntyi Île-de-Francessa ja varttui yksinhuoltajaäidin kasvattamana Pariisissa ja Belgradissa. Hän on kuuluisan indie-kitaristin Noël Akchotén nuorempi veli. SebastiAnin aikaisimmissa musiikeissa oli niin jazz- kuin experimental-vaikutteita hänen vanhemmalta veljeltään. Akchotén musiikissa oli myös hip hop -vaikutteita artisteilta kuten DJ Premier.

## Diskografia
### Studioalbumit
**[[Total (albumi)|Total]]* (Ed Banger Records, Because Music, 2011)

### Kokoelma-albumit
**[[Ross Ross Ross|Ross Ross Ross / Productions & Remixes]]* (Ed Banger, Because Music, 2006)
**[[Remixes]]* (Ed Banger, Because Music, 2008)

### EP:t ja singlet
**Smoking Kills* (Ed Banger, 2005)
**H.A.L.* (Ed Banger, 2005)
**[[Ross Ross Ross]]* (Ed Banger, Because Music, 2006)
**Walkman 2* (Ed Banger, Because Music, 2007)
**Motor* (Ed Banger, Because Music, 2008)
**Embody* (Ed Banger, Because Music, 2011)
**C.T.F.O.* (feat. M.I.A.) (Ed Banger, Because Music, 2011)
**Love in Motion* (feat. Mayer Hawthorne) (Ed Banger, Because Music, 2011)
**The EP Collection* (Ed Banger, Because Music, 2012)

## Lähteet
Aicha vorm Wald

**Aicha vorm Wald** on kunta Passaun piirikunnassa Ala-Baijerissa Saksassa. Kunnan pinta-ala on 20,33 neliökilometriä ja sen asukasluku vuoden 2020 lopulla oli 2&nbsp;394. Kunnan pormestarina toimii Georg Hatzesberger.

Aichan asukasmäärä on kehittynyt seuraavasti:
* 1970: 1&nbsp;788 asukasta
* 1987: 2&nbsp;026 asukasta
* 2000: 2&nbsp;369 asukasta

## Lähteet

## Aiheesta muualla

*Kunnan kotisivut
Love Is All Around

**Love Is All Around** voi tarkoittaa ainakin seuraavia:

* ”Love Is All Around”, The Troggs -yhtyeen vuonna 1967 julkaistu kappale, jonka on levyttänyt myös muun muassa Wet Wet Wet
* ”Love Is All Around”, Agnes Carlssonin esittämä kappale vuodelta 2006
* ”Love Is All Around”, Sonny Curtisin kappale, jota käytettiin *The Mary Tyler Moore Show* -televisiosarjan tunnusmusiikkina
* *[[Love Is All Around (albumi)|Love Is All Around]]*, Eric Burdon and Warin albumi vuodelta 1976
* ”Love Is All Around”, DJ Bobon singlekappale vuodelta 1995.
John Gardner

**John Gardner** voi tarkoittaa ainakin seuraavia:

* John Gardner (1926–2007), brittiläinen jännityskirjailija
* John Gardner (1933–1982), yhdysvaltalainen kirjailija
* John Gardner (1917–2011), brittiläinen säveltäjä.
Abdi Farah Shirdon Saaid

**Abdi Farah Shirdon Saaid** (, ) on somalialainen liikemies ja poliitikko, joka oli maan pääministeri vuodesta 2012. Saaid opiskeli 1970-luvulla Somalian kansallisessa yliopistossa. Myöhemmin hän toimi talousasiantuntijana sekä talous- että maatalousministeriössä. Siad Barren hallituksen kaatuessa vuonna 1991, Saaid muutti Keniaan, missä hän toimi liikemiehenä.

Shirdonin pääministerikausi kesti 13 kuukautta ja päättyi kun hän hävisi luottamusäänestyksen parlamentissa 65-184. 

## Lähteet
Hassan Sheikh Mohamud

**Hassan Sheikh Mohamud** (, ; s. 29. marraskuuta 1955) on somalialainen poliitikko, joka on ollut  Somalian presidentti kahteen otteeseen. Mohamud päihitti vuoden 2012 presidentinvaalin toisella kierroksella entisen presidentin Sharif Ahmedin. Mohamud on työskennellyt useissa kansallisissa ja kansainvälisissä organisaatioissa, jotka edistävät rauhaa ja kehitystä. Vuonna 2022 hänet valittiin uudelleen.

Mohamud syntyi vuonna 1955 keskiluokkaiseen perheeseen Hiiraanin alueella. Hän opiskeli Somalian kansallisesta yliopistosta, mistä hän valmistui 1981, ja suoritti jatko-opintoja Intian Bhopalin yliopistossa.

Mohamud työskenteli valmistumisensa jälkeen opetusministeriössä ja valvoi YK:n rahoittamaa opettajienkoulutus ohjelmaa. Unicefille Mohamud alkoi työskennellä Somalian keskushallinnon romahduttua vuonna 1991. Hän matkusti virkamiehenä Somalian etelä- ja keskiosissa, missä maan koulutusjärjestelmä mureni. Mohamud oli 1990-luvulla mukana monissa kansalaisjärjestöissä, ja hänet tunnettiin hyvänä klaanien välisten riitojen selvittelijänä. Hän oli esimerkiksi vuonna 1997 neuvotteluissa, joissa saatiin poistettua Mogadishun kahteen klaanialueeseen jakanut ”vihreä linja”, joka vaikeutti kansalaisten elämää.

Mohamud liitty politiikkaan 2011, kun hän perusti Rauhan ja kehityksen puolueen. Hänet valittiin maan presidentiksi 2012, ja hän johti ensimmäistä kansainvälisesti tunnustettua hallintoa sitten Siad Barren hallinnon 1991. Mohamud palautti Somalian diplomaattiset suhteet ja vakautti välit moniin afrikkalaisiin ja länsimaisiin valtioihin. Häntä kuitenkin myös kritisoitiin epäonnistumisesta korruption kitkemisessä. Mohamud oli presidenttinä vuoteen 2017, jolloin hän hävisi vaalit Mohamed Abdullahi Mohamedille.

Mohamud oli ehdokkaana  15. toukokuuta 2022 Somalian presidentinvaaleissa, jotka hän myös voitti. Mohamud oli edelliset kaksi vuotta ollut Mogadishussa kampanjoimassa vaalien pitämisen puolesta. Hän kuului myös ryhmittymään, joka vastusti Mohamedin yritystä pidentää valtakauttansa kahdella vuodella.

## Lähteet

## Aiheesta muualla
N’Djamenan kansainvälinen lentoasema

**N’Djamenan kansainvälinen lentoasema** eli **Hassan Djamous -lentoasema** (IATA: **NDJ**, ICAO: **FTTJ**) on sekä siviili- että sotilaskäytössä oleva lentoasema, joka palvelee Tšadin pääkaupunkia N’Djamenaa. Lentoasemalla on asfalttinen kiitotie, jonka pituus on 2&nbsp;800 metriä ja leveys 45 metriä. Lentoasema on toiminnassa ympäri vuorokauden.

## Lähteet

## Aiheesta muualla
Paneliankosken voimalaitos

**Paneliankosken voimalaitos** on vuonna 1921 rakennettu pienvesivoimalaitos Eurajoessa. Se sijaitsee Euran kunnassa Panelian kylän keskustassa. Voimalaitoksen omistaa Paneliankosken Voima Oy. Vesi johdetaan sen turbiineihin  Paneliankosken yläpuolelta lähtevästä kanavasta. Voimalaitosrakennus sijaitsee kosken alapuolella.

Voimalaa peruskorjattiin vuonna 1961, jolloin siihen asennettiin kokonaan uusi laitteisto. Viimeisimmät suuret muutostyöt tehtiin vuonna 2007. Voimalaan asennettiin uusi generaattori sekä turbiini. Myös sen automaatiota uusittiin. 

Paneliankosken Voima omistaa myös toisen voimalaitoksen Eurajoessa, Eurajoen kunnassa sijaitsevan Pappilankosken voimalaitoksen.

## Lähteet
*Paneliankosken Voima Oy:n kotisivut
*AAB:n asiakaslehti 2/2008

### Viitteet

## Aiheesta muualla
Gdańskin satama

**Gdańskin satama** (, , LOCODE: PL GDN) on Gdańskinlahdella Gdańskin kaupungissa sijaitseva Puolan suurin satama.

## Ulompi ja sisempi satama
Satamaan kuuluu ulompi, merenpuoleinen osa ja sisempi satama, joka sijoittuu osin joki- ja kanavaverkon varrelle. Ulompaan satamaan johtaa 17 metrin syväväylä ja se on suunniteltu syväykseltään enintään 15 metrin aluksille; laiturien pituudet vaihtelevat 220 ja 765 metrin väliltä. Satamakanavaan ja Veikselin suistoon sijoituva sisäsatama voi ottaa vastaan enintään 225 metriä pitkiä ja 10,2 metrin syväyksen aluksia. Gdańskin satamaan kuuluu myös vapaasatama, eli sillä on kansallisen tullivyöhykkeen ulkopuolinen vapaa-alue.

## Rahdin määrä
 
Satama on Puolan suurin merisatama niin tonnimääräisen rahtimäärän kuin konttiliikenteenkin osalta. Konttiliikenne kasvoi merkittävästi ulkosatamaan kesällä 2007 avatun, sisäsataman konttiterminaalia laajemman uuden konttiterminaalin myötä. Pelkästään uuden syväsataman konttiterminaalin kautta kulki vuonna 2011 kontteja yli 641 000 TEU:n edestä. Gdańsk ohitti konttivolyymeissä Gdynian sataman vuonna 2010. Itämeren alueella sitä suurempia konttiliikenteen satamia olivat vuonna 2011 Pietarin suursatama ja Göteborgin satama. Vuoden 2012 tammi-syyskuussa Gdańskin syväkonttiterminaali ohitti 646 345 TEU:aan koko vuoden 2011 rahtimääränsä; vuoden 2012 konttirahdissa Gdańsk lähestyy jo Itämeren toiseksi suurimman konttisataman asemaa.

**Gdańskn sataman vuosittainen rahtimäärä:**

## Lähteet

## Aiheesta muualla

*Sataman kotisivut    (port.gdynia.pl)
*Sisäsataman satamakanavan webkamera
Saumuri

**Saumuri** on ompelukonetyyppi, jonka ommel ja sauma sopivat erityisesti joustaville materiaaleille. Saumuri yhdistää kankaat, huolittelee reunan ja leikkaa liian saumavaran pois samanaikaisesti.

## Joustavat saumat
Joustavien materiaalien saumojen tulisi joustaa kankaan mukana, sillä muuten ommel voi ratketa käytössä. Mitä enemmän materiaali joustaa, sitä enemmän pitäisi myös sauman tai reunankin joustaa. Joustavan sauman voi ommella saumurilla tai ompelukoneella. Ompelukoneen jousto-ompeleet ovat saumurin ompeleita hitaampia ja työläämpiä ja ommellessa tulisi käyttää pallokärkineulaa, joka ei riko neulosta.

## Saumurin ompeluohjeita
Nuppineulojen käyttöä tulisi välttää, jotta ne eivät joudu saumurin leikkuuterien väliin. Jos neuloja käytetään, ne tulee kiinnittää kauas reunasta.

## Lähteet
*Pirjo Karhu, Maija Malmström, Tuula Mannila: *Hyvä sauma. Tekstiilityön käsikirja*. Helsinki: Otava, 2002. 

## Aiheesta muualla
Reginald De Koven

**Henry Louis Reginald De Koven** (3. huhtikuuta 1859 Middletown – 16. tammikuuta 1920 Chicago) oli yhdysvaltalainen oopperasäveltäjä, kapellimestari ja musiikkikriitikko. Hän matkusti 1870-luvulla Eurooppaan ja opiskeli musiikkia Stuttgartissa, Firenzessä, Wienissä ja Pariisissa. Hän valmistui Oxfordin yliopistosta vuonna 1879. Hän ja librettisti Harry B. Smith kirjoittivat lukuisia operetteja, joista menestyneimmäksi muodostui vuoden 1890 *Robin Hood*. Vuonna 1902 De Koven perusti Washingtonin sinfoniaorkesterin. New Yorkissa hän toimi musiikkikriitikkona muun muassa *[[Harper’s Weekly]]lle*, *[[New York World]]ille* ja *[[The New York Herald]]ille*. Hän sävelsi Percy MacKayen librettoihin kaksi laajamittaista oopperaa, *The Canterbury Pilgrims* (1917) ja *Rip Van Winkle* (1920) sekä teki noin 400 laulua, joista tunnetuimpiin kuuluvat ”Oh, Promise Me” ja ”A Recessional”.

## Lähteet

## Aiheesta muualla
*
Pappilankosken voimalaitos

**Pappilankosken voimalaitos** on vuonna 1932 valmistunut pienvesivoimalaitos Eurajoen Pappilankoskessa. Se sijaitsee Eurajoen kunnan keskustaajaman itäpuolella. Voimalaitoksen omistaa Paneliankosken Voima Oy.

Voimalaitoksen rakentaminen aloitettiin vuonna 1928 ja se valmistui kolme vuotta myöhemmin. Sähköntuotantoon päästiin vuonna 1932. Voimalaitoksessa tehtiin suuria muutostöitä vuosina 1983–1984 sekä 2007–2009. Lisäksi sen patoa korjattiin 1960-luvulla. Viimeisin peruskorjaus johtui vuoden 2006 lopulla tapahtuneesta turbiinin koneiston vaurioitumisesta. Remontin yhteydessä vaihdettiin uusi turbiini sekä uusittiin sen automaatio. Laitteistoa varten tehtiin uusi koneasemarakennus vanhan läheisyyteen.

Vuonna 2011 valmistui padon ohittava kalatie. Se mahdollistaa taimenen, lohen ja siian nousun Pappilankosken yläpuolelle. Kalatien pituus on 120 metriä. 

Paneliankosken Voima omistaa myös toisen voimalaitoksen Eurajoessa, Euran kunnan Paneliassa sijaitsevan Paneliankosken voimalaitoksen.

## Lähteet
*Oy Vesirakentaja 

### Viitteet

## Aiheesta muualla
*Paneliankosken Voima Oy:n kotisivut
Gyrodactylus salaris

***Gyrodactylus salaris*** on pieni kidusmatoihin kuuluva kalojen ulkoloinen (ektoparasiitti), joka enimmäkseen esiintyy makeassa tai murtovedessä elävän  lohen iholla. *Gyrodactylus salaris* -lohiloinen on noin puolen millimetrin pituinen. Se kiinnittyy kalaan ruumiinsa takaosassa olevalla erityisellä kiinnittymiselimellä, haptorilla, jossa on terävät väkäset. Loinen liimautuu suullaan kalan pintaan ja työntää ulos ruokatorvensa (pharynx), joka erittää ruoansulatusnestettä. Loinen imee pintaliman ja liuenneen ihon mahaansa. Tämä aiheuttaa kalan ihoon haavaumia ja leesioita, jotka puolestaan altistavat kalanpoikasen muille infektioille kuten vesihomeelle. Laji voi infektoida myös muita lohikaloja kuten kirjolohta, nieriää ja harjusta.

Itämeren vesistöalueella elävä lohi on vastustuskykyinen *Gyrodactylus salaris* -loiselle, eikä mato aiheuta sille oireita. Loinen on kuitenkin tuhoisa Atlanttiin laskevien vesistöjen lohille. Koska se ei siedä Atlantin merivettä, se ei luontaisesti leviä joesta toiseen. Kalansiirtojen myötä *Gyrodactylus salaris* kuitenkin ehti tuhota noin 40 norjalaisen lohijoen lohikannat. Tenojoessa loista ei esiinny, mutta sen siirtyminen esimerkiksi kalastusvälineiden tai kalankasvattamojen kautta Itämeren piiristä on uhka.

## Aiheesta muualla
* 
*''Gyrodactylus salaris''  www.europe-aliens.org
*B.O. Johnsen: ''Gyrodactylus salaris''. NOBANIS - invasive alien species fact sheet.
* ''Gyrodactylus salaris''  Marine Scotland Topic Sheet 32
*MMM:n asetus Tenojoen, Näätämöjoen, Paatsjoen, Tuulomajoen ja Uutuanjoen vesistöalueiden suojaamisesta Gyrodactylus salaris -loisen leviämiseltä  Finlex
Rotko (täsmennyssivu)

**Rotko** voi tarkoittaa muun muassa seuraavia:

*rotko, syvä maapinnan halkeama
*ROTKO, Lapin ammattikorkeakoulun opiskelijakunta
**[[Rotko (elokuva)|Rotko]]*, Åke Lindmanin nuortenelokuva vuodelta 1970

## Sukunimi
* Heikki Rotko (s. 1961), MTV:n entinen toimitusjohtaja
* Jorma Rotko (1946–2022), toimittaja ja kirjailija
* Raili Hildén, ent. Rotko (s. 1944), heinolalainen poliitikko 
* Tuula Rotko (s. 1944), kirjailija

## Katso myös
*Iivari Rötkö (1893–1957), kestävyysjuoksija
*Jalmari Rötkö (1892–1938), TPSL:n kansanedustaja
*Mark Rothko (1903–1970), yhdysvaltalainen taidemaalari
Aldersbach

**Aldersbach** on kunta Passaun piirikunnassa Ala-Baijerissa Saksassa. Kunnan pinta-ala on 45,82 neliökilometriä ja sen asukasluku oli vuoden 2020 lopulla 4&nbsp;387. Sen pormestarina toimii Harald Mayrhofer. Kunnassa sijaitsee sisterssiläisten luostari.

Aldersbachin asukasluku on kehittynyt seuraavasti:
* 1970: 3&nbsp;210 asukasta
* 1987: 3&nbsp;574 asukasta
* 2000: 4&nbsp;018 asukasta

## Lähteet

## Aiheesta muualla

*Kunnan kotisivut
Bad Füssing

**Bad Füssing** on kunta Passaun piirikunnassa Ala-Baijerissa Saksassa. Kunnalla on pinta-alaa 55,04 neliökilometriä ja sen asukasluku oli vuoden 2020 lopussa 7&nbsp;721 henkeä. Väestötiheys on 140 asukasta/km2. Kunnan pormestarina on toiminut Tobias Kurz vuodesta 2020 lähtien.

Kunnan asukasluku on kehittynyt seuraavasti:
* 1975: 6&nbsp;056 asukasta
* 1985: 6&nbsp;423 asukasta
* 2004: 6&nbsp;463 asukasta
* 2008: 6&nbsp;569 asukasta

## Lähteet

## Aiheesta muualla

*Kunnan verkkosivut
Breitenberg

**Breitenberg** on kunta Passaun piirikunnassa Ala-Baijerissa Saksassa. Kunnalla on pinta-alaa 29,85 neliökilometriä ja sen asukasluku oli vuoden 2020 lopulla 2&nbsp;027. Väestötiheys on 68 asukasta/neliökilometri. Kunnan pormestarina toimii Adolf Barth.

Kunnan asukasluku on kehittynyt seuraavasti:
* 1970: 1&nbsp;893 asukasta
* 1987: 2&nbsp;109 asukasta
* 2000: 2&nbsp;213 asukasta

## Lähteet

## Aiheesta muualla

*Kunnan verkkosivut
Büchlberg

**Büchlberg** on kunta Passaun piirikunnassa, Ala-Baijerissa Saksassa. Büchlbergin kylä sijaitsee noin 13 kilometriä Passausta koilliseen. Kunnalla on pinta-alaa 28,13 neliökilometriä ja sen asukasluku oli vuoden 2020 lopulla 4&nbsp;110. Väestötiheys on 146 asukasta/km2. Kunnan pormestarina toimii Josef Hasenöhrl.

Büchlbergin asukasluku on kasvanut tasaisesti viime vuosikymmeninä:
* 1970: 2&nbsp;861 asukasta
* 1987: 3&nbsp;331 asukasta
* 2000: 3&nbsp;939 asukasta

## Lähteet

## Aiheesta muualla

*Kunnan verkkosivut
Kantolan perhe

**Kantolan perhe** on Radioteatterin tekemä kuunnelmasarja, jota esitettiin radiossa vuosina 1976–2005. Kuunnelma kertoo kuvitteellisen maanviljelijäperheen arkielämästä Lahnalahdeksi nimetyssä maaseutukylässä.

Kuunnelmasarjaa esitettiin aluksi 15 minuutin jaksoina radion yleisohjelmassa sunnuntaipäivisin ja uusintoina tiistaisin. Sarja sai vähitellen valtavan suosion niin, että 1970-luvun lopussa kuuntelijamäärä oli suurimmillaan noin 1,3 miljoonaa. Sarjan 500. jakso esitettiin syksyllä 1989.

Sarjan alussa henkilökaarti koostui kolmesta sukupolvesta. Päähahmoja olivat ikääntynyt viljelijäpariskunta Iisakki ja Signe (Kauko Kokkonen ja Aino Lehtimäki), taloa nyt emännöivä tytär Laura (Terttu Soinvirta), tämän puoliso kirvesmies-taksinkuljettaja Pekka Moilanen (Heikki Heino) sekä heidän aikuistuvat lapsensa (Juha Kandolin ja Tiina Harpf). Muita vakionäyttelijöitä olivat Ismo Saario, Eeva Litmanen, Tuula Nyman, Niko Saarela, Katriina Rinne ja Karoliina Franck.

*Kantolan perhe* muuntautui vuosien ja yhteiskunnan muutosten myötä, ja sen päähahmot kehittyivät ja vaihtuivat niin, että vuosituhannen vaihteeseen tultaessa Kantolan tilaa asutti homopariskunta, EU-koordinaattori Rale ja toimittaja Pietilä. Sarjan tyyli muuttui 1970-luvun valistuksellisuudesta yhä enemmän ihmissuhteita käsitteleväksi. *Helsingin Sanomien* Jukka Kajava tai muut radio-ohjelmien arvostelijat eivät jatkokuunnelmalle koskaan juuri lämmenneet, vaan pitivät sitä kovin hidastempoisena ja arkipäiväisenä draamana.

Lähes 30 vuotta jatkunut kuunnelmasarja oli Suomessa ensimmäinen ryhmäkäsikirjoittamista hyödyntänyt draamatuotanto. Alkuun sitä kirjoittivat Heikki Kekkonen, Henri Kapulainen, Liisa Vuoristo ja Alpo Ruuth. Pian Kapulaisen tilalle tuli Marja Kurkela ja vuonna 1978 kuolleen Kekkosen tilalle Harri Huhtamäki, joka toimi myös sarjan tuottajana. 1980-luvun alussa mukaan tuli Antti Tuuri, joka jatkoi läpi 1990-luvun yhdessä Huhtamäen, Kurkelan ja Ruuthin kanssa. Vuonna 1994 mukaan tuli Sirkka Laine, ja vuoden 2001 käsikirjoitustiimiin kuuluivat hänen lisäkseen Hannu Raittila ja Heikki Luoma.

Jatkokuunnelmasarjan pohjalta syntyivät Liisa Vuoriston romaani *Kantolan talossa* (Gummerus 1979) sekä Sirkka Laineen, Hannu Raittilan ja Heikki Luoman laatima romaani *[[Brysselin kirje|Kantolassa: Brysselin kirje]]* (Otava 2002).

## Lähteet
Hr. Ms. Kortenaer (F807)

**Hr. Ms. Kortenaer** (runkonumero F807) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä. Sen köli laskettiin 8. elokuuta 1975 ja alus laskettiin vesille 18. joulukuuta 1976. Alus valmistui 26. lokakuuta 1978.

## Palvelus
Alus poistettiin palveluksesta 1997 ja se myytiin Kreikalle, joka liitti sen laivastoonsa nimellä *Kountouriotis*.

## Lähteet
*

### Viitteet
Thyrnau

**Thyrnau** on kunta Passaun piirikunnassa Ala-Baijerissa Saksassa. Thyrnaun kylä sijaitsee 9 kilometriä Passausta koilliseen ja 8 kilometriä lounaaseen Hauzenbergista. Kunnalla on pinta-alaa 33,72 neliökilometriä ja sen asukasluku oli vuoden 2020 lopulla 4&nbsp;212. Väentiheys oli 125 asukasta/km2. Kunnan pormestarina toimii Alexander Sagberger.

Thyrnaun asukasluku on kehittnyt viime vuosikymmeninä seuraavsti:
* 1970: 3&nbsp;175 asukasta
* 1987: 3&nbsp;534 asukasta
* 2000: 4&nbsp;038 asukasta
* 2010: 4&nbsp;190 asukasta

## Lähteet

## Aiheesta muualla

*Kaupungin verkkosivut
Tettenweis

**Tettenweis** on kunta Passaun piirikunnassa, Ala-Baijerissa Saksassa. Tettenweisin kylä sijaitsee 25 kilometrin päässä niin Passausta ja Vilshofenista. Kunnan asukasluku oli 1&nbsp;700 vuoden 2015 lopussa.

Tettenweis on perinteinen maaseutukunta. Se pakkoliitettiin Bad Griesbachin kaupunkiin vuonna 1978, mutta se itsenäistyi 1990.

## Lähteet

## Aiheesta muualla
*Kunnan verkkosivusto
Sonnen

**Sonnen** on kunta Passaun piirikunnassa Ala-Baijerissa Saksassa. Se sijaitsee 23 kilometriä Passausta ja 8 kilometriä Hauzenbergistä koilliseen. Kunnalla on pinta-alaa 16,49 neliökilometriä, sen asukasluku oli vuoden 2020 lopussa 1&nbsp;411 ja asukastiheys oli 86 asukasta/km2. Sonnenin pormestarina toimii Klaus Weidinger.

Sonnen on ollut itsenäinen kunta vuodesta 1818. Sen asukasluku on kehittynyt viime vuosikymmeninä seuraavasti:
* 1970: 1&nbsp;202 asukasta
* 1987: 1&nbsp;367 asukasta
* 2000: 1&nbsp;462 asukasta
* 2010: 1&nbsp;435 asukasta

## Lähteet

## Aiheesta muualla

*Sonnenin verkkosivut
Beutelsbach

**Beutelsbach** on kunta Passaun piirikunnassa Ala-Baijerissa Saksassa. Se sijaitsee 12 kilometriä etelään Vilshofenista ja 33 kilometriä länteen Passausta. Kunnalla on pinta-alaa 20,39 neliökilometriä, sen asukasluku oli vuoden 2020 lopulla 1&nbsp;190 ja väestötiheys oli 58 asukasta/km2. Beutelsbach muodostaa yhdessä Aidenbachin kanssa eräänlaisen kuntayhtymän (*Verbandsgemeinden*).

Kunnan asukasluku on kehittynyt viime vuosikymmeninä seuraavasti:
* 1970: 1&nbsp;058 asukasta
* 1987: 1&nbsp;082 asukasta
* 2000: 1&nbsp;133 asukasta

## Lähteet

## Aiheesta muualla

*Kunnan verkkosivusto
Aidenbach

**Aidenbach** on kunta Passaun piirikunnassa Ala-Baijerin hallintoalueella Baijerin osavaltiossa Saksassa. Se sijaitsee 12 kilometrin päässä Vilshofenista ja 30 kilometrin päässä Passausta. Kunnan pinta-ala on 17,11 neliökilometriä, asukasluku vuoden 2020 lopussa oli 3&nbsp;028 ja väestötiheys siten 177 asukasta/km2. Aidenbach muodostaa Beutelsbachin kanssa eräänlaisen kuntayhtymän (*Verwaltungsgemeinschaft*), jonka isäntäkunta se on. Kunnan pormestarina on toiminut vuodesta 2008 lähtien Karl Obermeier.

Aidenbachin asukasluku on kehittynyt viime vuosikymmeninä seuraavasti:
* 1970: 2&nbsp;368 asukasta
* 1987: 2&nbsp;323 asukasta
* 2000: 2&nbsp;976 asukasta
* 2011: 3&nbsp;099 asukasta

## Lähteet

## Aiheesta muualla
*Kunnan kotisivut
Hr. Ms. Callenburgh (F808)

**Hr. Ms. Callenburgh** (runkonumero F808) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä. Sen köli laskettiin 2. syyskuuta 1975 ja alus laskettiin vesille 26. maaliskuuta 1977. Alus valmistui 26. heinäkuuta 1979.

## Palvelus
Alus poistettiin palveluksesta 1994 ja se myytiin Kreikalle, joka liitti sen laivastoonsa nimellä *Adrias*.

## Lähteet
*

### Viitteet
Fürstenstein

**Fürstenstein** on kunta Passaun piirikunnassa Ala-Baijerissa Saksassa. Se sijaitsee 20 kilometriä Passausta pohjoiseen. Kunnalla on pinta-alaa 19,30 neliökilometriä, sen asukasluku oli vuoden 2020 lopussa 3&nbsp;497 ja väestötiheys oli 181 asukasta/km2. Kunnan pormestarina toimii Stephen Gawlik.

Fürstensteinin asukasluku on kehittynyt seuraavasti:
* 1970: 3&nbsp;669 asukasta
* 1987: 3&nbsp;550 asukasta
* 2000: 3&nbsp;487 asukasta

## Lähteet

## Kotisivut

*Kunnan verkkosivut
Tiefenbach

**Tiefenbach** on kunta Passaun piirikunnassa Ala-Baijerissa Saksassa. Se sijaitsee 9 kilometriä Passausta pohjoiseen. Pinta-alaa kunnalla on 49,67 neliökilometriä ja asukasluku oli vuoden 2020 lopussa 6&nbsp;887. Väentiheys oli 137 asukasta/km2. Kunnan pormestarina toimii Christian Fürst.

Tiefenbachin asukasluku on kehittynyt viime vuosikymmeninä seuraavasti:
* 1970: 4&nbsp;509 asukasta
* 1987: 5&nbsp;930 asukasta
* 2000: 6&nbsp;725 asukasta

## Lähteet

## Aiheesta muualla

*Kunnan verkkosivut
Haarbach

**Haarbach** on kunta Passaun piirikunnassa Ala-Baijerissa Saksassa. Se sijaitsee 28 kilometriä luonaaseen Passausta. Kunnan pinta-ala on 47,71 neliökilometriä, sen asukasluku oli vuoden 2020 lopulla 2&nbsp;602 ja väestötiheys 55 asukasta/km2. Haarbachin pormestarina toimii Franz Gerleigner.

Haarbach on mainittu ensi kerran historiallisissa dokumenteissa vuonna 820. Vuodesta 1818 se on ollut itsenäinen kunta. Haarbachin asukasluku on viime vuosikymmeninä kehittynyt seuraavasti:
* 1970: 2&nbsp;500 asukasta
* 1987: 2&nbsp;372 asukasta
* 2000: 2&nbsp;529 asukasta
* 2010: 2&nbsp;577 asukasta

## Lähteet

## Aiheesta muualla

*Kunnan verkkosivut
Hr. Ms. Banckert (F810)

**Hr. Ms. Van Banckert** (runkonumero F810) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä ja sen köli laskettiin 25. helmikuuta 1976. Alus laskettiin vesille 30. syyskuuta 1978 ja se valmistui 29. lokakuuta 1980.

## Palvelus
Alus poistettiin palveluksesta 1993 ja se myytiin Kreikalle, joka liitti sen laivastoonsa nimellä *Aegaeon*.

## Lähteet
*

### Viitteet
Kirchham

**Kirchham** on kunta Passaun piirikunnassa Ala-Baijerissa Saksassa. Se sijaitsee 30 kilometriä Passausta lounaaseen. Kunnan pinta-ala on 18,46 neliökilometriä, sen asukasluku oli vuoden 2020 lopussa 2&nbsp;414 ja väestötiheys 131 asukasta/km2. Kirchhamin pormestarina on toiminut Anton Freudenstein vuodesta 2008 lähtien.

Paikkakunta on mainittu ensi kerran nimellä "Chirihheim" vuonna 777. Itsenäisenä kuntana se on toiminut vuodesta 1818. Kirchamin asukasluku on kehittynyt viime vuosikymmeninä seuraavasti:
* 1970: 1&nbsp;404 asukasta
* 1987: 1&nbsp;969 asukasta
* 2000: 2&nbsp;313 asukasta
* 2010: 2&nbsp;354 asukasta

## Lähteet

## Aiheesta muualla

*Kunnan verkkosivut
Hr. Ms. Piet Hein (F811)

**Hr. Ms. Piet Hein** (runkonumero F811) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä. Sen köli laskettiin 28. huhtikuuta 1977 ja alus laskettiin vesille 3. kesäkuuta 1978. Alus valmistui 14. huhtikuuta 1981.

## Palvelus
Alus poistettiin palveluksesta 1998 ja se myytiin Yhdistyneille arabiemiirikunnille, joka liitti sen laivastoonsa nimellä *Al Emirat*. Alus on poistettu palveluksesta ja siitä on tehty huvijahti.

## Lähteet
*

### Viitteet
Salzweg

**Salzweg** on kunta Passaun piirikunnassa Ala-Baijerissa Saksassa. Se sijaitsee viisi kilometriä Passausta pohjoiseen. Kunnan pinta-ala on 31,91 km², ja sen asukasluku oli vuoden 2020 lopussa 6&nbsp;833. Kunnan pormestarina toimii Josef Putz.

1900-luvun alussa kunnassa oli noin 200 asukasta. Vuonna 1910 sinne rakennettiin ensimmäinen koulu. 1950-luvun jälkeen kunnan väestömäärä on Passaun läheisyyden ansiosta kasvanut voimakkaasti, koska monet siellä työssäkäyvät asuvat Salzwegissa.

## Asukasluvun kehitys
* 1939: 1&nbsp;681
* 1950: 2&nbsp;409
* 1961: 2&nbsp;248
* 1970: 3&nbsp;244
* 1987: 5&nbsp;018
* 2000: 6&nbsp;631
* 2010: 6&nbsp;560
* 2015: 6&nbsp;813
Lähde:

## Lähteet

## Aiheesta muualla

* Kunnan verkkosivusto
Hr. Ms. Abraham Crijnssen (F816)

**Hr. Ms. Abraham Crijnssen** (runkonumero F816) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä ja sen köli laskettiin 25. lokakuuta 1978. Alus laskettiin vesille 16. toukokuuta 1981 ja se valmistui 6. tammikuuta 1983.

## Palvelus
Alus poistettiin palveluksesta 1997 ja se myytiin Yhdistyneille arabiemiirikunnille, joka liitti sen laivastoonsa nimellä *Abu Dhabi*. Alus on poistettu palveluksesta ja siitä on tehty huvijahti.

## Lähteet

*

### Viitteet
Hr. Ms. Van Kinsbergen (F809)

**Hr. Ms. Van Kinsbergen** (runkonumero F809) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä. Sen köli laskettiin 2. syyskuuta 1975 ja alus laskettiin vesille 16. huhtikuuta 1977. Alus valmistui 24. huhtikuuta 1980.

## Palvelus
Alus poistettiin palveluksesta 1995 ja se myytiin Kreikalle, joka liitti sen laivastoonsa nimellä *Navarinon*.

## Lähteet
*

### Viitteet
Witzmannsberg

**Witzmannsberg** on kunta Passaun piirikunnassa, Ala-Baijerissa Saksassa. Se sijaitsee 22 kilometriä Passausta pohjoiseen. Kunnalla on pinta-alaa 18,74 neliökilometriä ja sen asukasluku oli vuoden 2020 lopussa 1&nbsp;514. Väestötiheys oli 81 asukasta/km2. Kunnan pormestarina toimii Josef Schuh. Witzmannsberg muodostaa yhdessä Tittlingin kanssa eräänlaisen kuntayhtymän (*Verwaltungsgemeinschaften*).

Witzmannsberg on mainittu ensi kerran historiallisissa lähteissä vuonna 1310. Se on ollut itsenäinen kunta vuodesta 1818.

Kunnan asukasluku on kehittynyt viime vuosikymmeninä seuraavasti:
* 1961: 1&nbsp;424 asukasta
* 1970: 1&nbsp;365 asukasta
* 1987: 1&nbsp;402 asukasta
* 2000: 1&nbsp;732 asukasta
* 2011: 1&nbsp;485 asukasta
* 2016: 1&nbsp;503 asukasta

## Lähteet

## Aiheesta muualla

*Kunnan verkkosivut
Hr. Ms. Philips van Almonde (F823)

**Hr. Ms. Philips van Almonde** (runkonumero F823) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Wilton-Fijenoordilta. Sen köli laskettiin 1. lokakuuta 1977 ja alus laskettiin vesille 11. elokuuta 1979. Alus valmistui 2. joulukuuta 1981.

## Palvelus
Alus poistettiin palveluksesta 2002 ja se myytiin Kreikalle, joka liitti sen laivastoonsa nimellä *Themistokles*.

## Lähteet
*

### Viitteet
Kößlarn

**Kößlarn** on kunta Passaun piirikunnassa Ala-Baijerissa Saksassa. Sen pinta-ala on 25,54 neliökilometriä, asukasluku oli vuoden 2020 lopussa 1&nbsp;951 ja väestötiheys oli 76 asukasta/km2. Kunnan pormestarina toimii Willibald Lindner.

Kößlarnin asukasluku on kehittynyt viime vuosikymmeninä seuraavasti:
* 1970: 1&nbsp;790 asukasta
* 1987: 1&nbsp;696 asukasta
* 2000: 1&nbsp;993 asukasta
* 2010: 1&nbsp;930 asukasta

## Lähteet

## Aiheesta muualla

*Kunnan verkkosivusto
Hr. Ms. Bloys van Treslong (F824)

**Hr. Ms. Bloys van Treslong** (runkonumero F824) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Wilton-Fijenoordilta. Sen köli laskettiin 5. toukokuuta 1978 ja alus laskettiin vesille 15. marraskuuta 1980. Alus valmistui 25. marraskuuta 1982.

## Palvelus
Alus poistettiin palveluksesta 2003 ja se myytiin Kreikalle, joka liitti sen laivastoonsa nimellä *Nikoforos Fokas*.

## Lähteet
*

### Viitteet
Ilari Metsola

**Ilari Metsola** (s. 16. elokuuta 1992 Helsinki) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Kiruna IF:ssä.

## Ura
Metsola on Helsingin IFK:n kasvatti. Hän voitti B-nuorten Suomenmestaruuden vuonna 2009, jonka jälkeen Metsola siirtyi kaudeksi 2009–2010 Yhdysvaltoihin NAPHL-liigan Chadder's Midgetin joukkueeseen. Kaudeksi 2010–2011 hän palasi HIFK:hon. Kaudella 2011–2012 Metsolasta tuli joukkueen A-nuorten varakapteeni. Hän voitti kauden päätteeksi A-nuorten Suomenmestaruuden. 

Kaudella 2012–2013 Metsola debytoi HIFK:n SM-liigajoukkueessa. Hän pelasi ensimmäisen SM-liigaottelunsa 9. lokakuuta 2012 Hämeenlinnan Pallokerhoa vastaan. Metsola merkittiin ottelussa HIFK:n ykköspuolustajapariin Toni Söderholmin viereen. Hän sai jääaikaa 13.07 minuuttia ja oli toinen syöttäjä Lennart Petrellin tekemään avausmaaliin, joka jäi myös HIFK:n 3–0-voittoon päättyneen ottelun ratkaisumaaliksi. Metsola palkittiin ottelun *[[Ilta-Sanomat|Ilta-Sanomien]]* yhden tähden tähtipelaajana. Kaikkiaan hän pelasi kauden aikana neljä SM-liigaottelua.

Kaudeksi 2013–2014 Metsola siirtyi vuoden mittaisella sopimuksella Mestis-joukkue Savonlinnan Pallokerhoon. Kaudeksi 2014–2015 hän siirtyi sieltä Heinolan Peliittoihin. Metsola pelasi kauden aikana myös yhden SM-liigaottelun lainalla Pelicansissa lokakuussa 2014 paikattuaan joukkueen loukkaantumisia.

Metsola jakoi kaudella 2015–2016 Peliittojen loppukauden sopimuspelaajista/yli puolet kaudet pelanneista joukkueen sisäisen tehotilaston Henri Ruotsalaisen kanssa lukemalla 0. Helmikuussa 2016 hän teki vuoden mittaisen jatkosopimuksen Peliittojen kanssa. Kaudeksi 2018–2019 Metsola siirtyi Kiekko-Vantaan riveihin. Hänet nimettiin joukkueen varakapteeniksi.

Kaudeksi 2019–2020 Metsola siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kiruna IF:ään.

## Tilastot

## Lähteet
*
*
*

### Viitteet
Bruttokansanonnellisuus

**Bruttokansanonnellisuus** () tai **onnellisuusindeksi** on Bhutanissa käytettävä hyvinvointimittari. Sen kehitti vuonna 1972 Bhutanin kuningas Jigme Singye Wangchuck tarkoituksenaan pelastaa bhutanilaisten hyvinvointi maan nykyaikaistumisen ja aineellisen kehityksen uhan alta.

Bruttokansanonnellisuus ottaa huomioon Bhutanille tärkeät sosiaaliset ja ympäristökustannukset, jotka yleisesti käytetty, talouskasvuun keskittyvä bruttokansantuote jättää huomiotta.  Bhutanin hallituksen mukaan kansakunnan hyvinvointi riippuu taloudellisen kasvun lisäksi kolmesta muusta peruspilarista: monimuotoisesta ekosysteemistä sekä sosiaalisista ja poliittisista olosuhteista. Siksi bruttokansanonnellisuus ottaa kansakunnan kehityksen mittaamisessa huomioon bruttokansantuotetta inhimillisempiä ja kokonaisvaltaisempia kehityksen mittareita, kuten kestävän taloudellisen kasvun, ympäristönsuojelun, perinteisen kulttuurin varjelemisen, hyvän hallinnon kehittämisen ja niiden kautta saavutetun tyytyväisyyden ja henkisen kasvun.

## Katso myös
* Onnellisuustutkimus
* Inhimillisen kehityksen indeksi

## Lähteet
Eging am See

**Eging am See** (myös *Eging a.See*) on kunta Passaun piirikunnassa Ala-Baijerissa Saksassa. Se sijaitsee 25 kilometriä luoteeseen Passausta. Kunnan pinta-ala on 23,66 neliökilometriä, asukasluku oli vuoden 2020 lopulla 4&nbsp;294 ja väestötiheys oli 181 asukasta/km2. Kunnan pormestarina toimii Walter Bauer.

## Asukasluvun kehitys
* 1970: 2&nbsp;917 asukasta
* 1987: 3&nbsp;208 asukasta
* 2000: 3&nbsp;742 asukasta

## Lähteet

## Aiheesta muualla

*Kunnan verkkosivut
Hr. Ms. Pieter Florisz (F826)

**Hr. Ms. Pieter Florisz** (runkonumero F826) oli Alankomaiden kuninkaallisen laivaston Kortenaer-luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 2. tammikuuta 1981. Se laskettiin vesille 8. toukokuuta 1982 ja valmistui 11. lokakuuta 1983.

## Palvelus
Alus poistettiin palveluksesta 2001 ja myytiin Kreikalle, joka liitti sen laivastoonsa nimellä *Bouboulina*.

## Lähteet
*

### Viitteet
Malching

**Malching** on kunta Passaun piirikunnassa Ala-Baijerissa Saksassa. Se sijaitsee 35 kilometriä lounaaseen Passausta ja lähin saman piirikunnan kaupunki on Pocking 12 kilometriä itään. Kunnan pinta-ala on 25,2 neliökilometriä, sen asukasluku oli vuoden 2020 lopussa 1&nbsp;266 ja väentiheys oli 50 asukasta/km2. Pormestarina toimii Georg Hofer. Malching on muodostanut yhdessä Rotthalmünsterin kanssa eräänlaisen kuntayhtymän (*Verwaltungsgemeinschaft*) vuodesta 1978.

Malchingissa toimi rautatieasema vuosina 1910–1969. Aseman sulkeminen oli kunnalle kova takaisku.

## Asukasluvun kehitys
* 1970: 1&nbsp;252 asukasta
* 1987: 1&nbsp;154 asukasta
* 2000: 1&nbsp;252 asukasta
* 2010: 1&nbsp;292 asukasta

## Lähteet

## Aiheesta muualla

* Kunnan verkkosivut
Ruhstorf an der Rott

**Ruhstorf an der Rott** on kunta Passaun piirikunnassa Ala-Baijerissa Saksassa. Se sijaitsee Rott-joen varrella 18 kilometriä Passausta lounaaseen. Kunnan pinta-ala on 51,4 neliökilometriä, sen asukasluku oli vuoden 2020 lopussa 7&nbsp;124 ja väentiheys oli 138 asukasta/km2. Kunnan pormestarina toimii Andreas Jakob.

Paikkakunta on mainittu nimellä "Ezzinpah" vuonna 795. Nimellä "Ruzsdorf" se on kirjoitettu 1188 ja vuodesta 1230 nykyisellä nimellään. Vuodesta 1877 on kunnassa ollut rautatieasema ja rautatieyhteys muun muassa Passauhun.

## Asukasluvun kehitys
* 1950: 5&nbsp;948 asukasta
* 1961: 5&nbsp;561 asukasta
* 1970: 5&nbsp;865 asukasta
* 1995: 6&nbsp;210 asukasta
* 2003: 7&nbsp;037 asukasta
* 2010: 7&nbsp;038 asukasta

## Lähteet

## Aiheesta muualla

*Kunnan verkkosivut
Loire-Nieuport LN.401

**Loire-Nieuport LN.401** on ranskalainen Ranskan laivaston käyttämä toisen maailmansodan aikainen syöksypommittaja. 

Prototyypin ensilento tapahtui kesällä 1938 (LN.40). LN.401 oli ensimmäinen tuotantomalli, ja sitä valmistettiin 23 kappaletta. Tilaus käsitti 42 konetta, mutta koko tuotantosarjaa ei ehditty saamaan valmiiksi. Tuotanto aloitettiin vuoden 1939 puolivälin tietämillä. Versio LN.411 oli muuten kuten edellinen, paitsi siitä oli poistettu tukialusvarusteet. Näin ollen siitä tehtiin lentotukikohdista operoitava malli. Vain muutama yksilö ehti valmistua ennen Toisen maailmansodan syttymistä.

Konetyyppi oli edistyksellinen, sillä siinä oli pisaran muotoinen, niin kutsuttu kuplakuomu sekä ”lokinsiivet”. Laskeutumistelineet olivat täysin sisäänvedettävät kannuspyörää myöten. Konetyyppi käytti Hispano-Suizan V-moottorimallia *Xcrs*. Sen teho oli 690 hevosvoimaa (514 kW). Aseistus käsitti yhden 20 mm konetykin moottorisuojukseen sijoitettuna sekä kaksi 7,5 millimetrin konekivääriä siivissä. Ulkopuolisissa pommiripustimissa saatettiin kuljettaa enintään 225 kilogrammaa pommeja. Lentokone kykeni saavuttamaan 9&nbsp;500 metrin lakikorkeuden ja 380 km/h huippunopeuden. Lentomatka oli 1&nbsp;200 kilometriä.

## Lähteet
* Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 

### Viitteet

## Aiheesta muualla
* 
* 
* 
*
Serge Haroche

**Serge Haroche** (s. 11. syyskuuta 1944 Casablanca, Marokko) on ranskalainen fyysikko. Haroche jakoi vuoden 2012 Nobelin fysiikanpalkinnon yhdysvaltalaisen David Winelandin kanssa. Haroche ja Wineland saivat palkinnon kvanttimekaniikan saavutuksistaan. Palkintoraati totesi kaksikon kehittäneen uuden metodin, jolla voidaan tutkia kvantteja tuhoamatta niitä.

Haroche on syntynyt Marokossa mutta hän on Ranskan kansalainen. Hän on sukutaustaltaan isänsä puolelta sefardijuutalainen ja äitinsä puolelta aškenasijuutalainen. Haroche opiskeli École normale supérieuressa 1963–1967 ja väitteli Pariisissa vuonna 1971. Hän on naimisissa ja hänellä on kaksi lasta.

## Lähteet
David Wineland

**David J. Wineland** (s. 24. helmikuuta 1944) on yhdysvaltalainen fyysikko. Hän jakoi vuoden 2012 Nobelin fysiikanpalkinnon ranskalaisen Serge Harochen kanssa. Wineland ja Haroche saivat palkinnon kvanttimekaniikan saavutuksistaan.

Wineland ja Horache kehittivät uuden metodin, jolla voidaan tutkia kvantteja tuhoamatta niitä. Tutkimustulosten on toivottu johtavan uusien supertietokoneiden kehitykseen.

## Lähteet